Na temelju članka 21. stavka 4. Zakona o kulturnim vijećima i financiranju javnih potreba u kulturi („Narodne novine“ broj 83/22) i članka 1. Odluke o osnivanju Stručnog povjerenstva za vrednovanje prijavljenih programa i projekata u kulturi na području Općine Peteranec („Službeni glasnik Koprivničko-križevačke županije“ broj 37/22) i članka 47. Statuta Općine Peteranec  („Službeni glasnik Koprivničko-križevačke županije“ broj 6/13., 4/18., 4/20., 4/21., 26/23. – pročišćeni tekst i  7/25) općinski načelnik Općine Peteranec donosi

O D L U K U
o imenovanju Povjerenstva za vrednovanje prijava pristiglih na Javni poziv za predlaganje programa i projekata javnih potreba u kulturi  na području Općine Peteranec za 2027. godinu


Članak 1.

	U Povjerenstvo za vrednovanje prijava pristiglih na Javni poziv za predlaganje programa i projekata javnih potreba u kulturi na području Općine Peteranec za 2027. godinu imenuju se:

	1. Martina Baronić za predsjednicu
	2. Patricia Gazdek za članicu
	3. Graciela Krešić za članicu

Članka 2.

	Članovi Povjerenstva iz članka 1. ove Odluke dužni su, sukladno Odluci o osnivanju Stručnog povjerenstva za vrednovanje prijavljenih programa i projekata u kulturi na području Općine Peteranec („Službeni glasnik Koprivničko-križevačke županije“ broj 37/22):
	- upoznati se s tekstom javnog natječaja ili poziva i potpisati izjavu o nepristranosti i povjerljivosti,
	- razmotriti i prema postavljenim pitanjima u propisanom obrascu procjene programa/projekta ocijeniti projekte i programe udruga prijavljene u sklopu programskog područja natječaja koje su ispunile propisane administrativne uvjete natječaja,
	- prijave procijeniti objektivno, nepristrano i bez subjektivnih utjecaja te svaku dodijeljenu ocjenu obrazložiti pismeno i usmeno, dajući reference na prijavu i razloge zbog čega je dodijeljena upravo ta ocjena, pozivajući se na podatke iz same prijave,
	- procijeniti troškove projekta prema Obrascu proračuna,
	- istaknuti najveće prednosti i mane svake procijenjene prijave,
	- preporučiti traženje dodatne dokumentacije ako ocijene da je potrebna.

Članak 3.

	Zadaća Povjerenstva je da:
	- u slučaju opravdane spriječenosti procjenjivača imenuje zamjene tako da se svakom pojedinom procjenjivaču imenuje zamjena ili da se imenuje jedna zamjena koja može zamijeniti bilo kojeg od procjenjivača, te je u tom slučaju obvezno nastaviti procjenu projekata do kraja faze procjene,
	- osigurava da procjenjivači budu jednako opterećeni te da po jednom natječaju procjenjuju najviše 20 programa ili projekata,
	- na temelju dodijeljenih ocjena, izrađuje prijedlog (privremenu rang-listu) i rezervnu listu za financiranje,
	- daje prijedlog za odobravanje financijskih sredstava za programe ili projekte.


Članak 4.

	Ova Odluka dostavit će se svim imenovanim članovima Povjerenstva, a stupa na snagu danom donošenja.

OPĆINSKI NAČELNIK OPĆINE PETERANEC


KLASA: 611-01/26-01/01
URBROJ: 2137-12-01-26-4
Peteranec, 1. listopad 2026.
									OPĆINSKI NAČELNIK:
								           Ivan Derdić, mag.iur.

